
RASEINIŲ RAJONO BENDROJO UGDYMO ĮSTAIGŲ PRIEŠMOKYKLINIO UGDYMO GRUPIŲ VAIKŲ IR 1-4 KLASIŲ MOKINIŲ ADVENTO/KALĖDŲ VAINIKŲ KONKURSO „KETURIŲ ŽVAKIŲ PASAKA“ ORGANIZAVIMO NUOSTATAI

I. BENDROSIOS NUOSTATOS
1. Nuostatai reglamentuoja Raseinių rajono bendrojo ugdymo įstaigų priešmokyklinio ugdymo grupių vaikų ir 1-4 klasių mokinių advento/Kalėdų vainikų konkurso „Keturių žvakių pasaka“ (toliau – Konkursas) tikslą, uždavinius, sąlygas, organizavimo tvarką ir dalyvių apdovanojimą. 
2. Konkursą organizuoja: Rita Aginskienė, Raseinių Šaltinio progimnazijos pradinio ugdymo mokytoja metodininkė, tel. +370 602 92 690, el. p. r.aginskiene@saltiniomokykla.lt, Rima Krivickienė, Raseinių Šaltinio progimnazijos pradinio ugdymo mokytoja metodininkė, tel. +370 698 26 981, el. p. r.krivickiene@saltiniomokykla.lt ir Jurga Urbonavičienė, Raseinių rajono švietimo pagalbos tarnybos metodininkė, tel. +370 620 49 544, el. p. jurga.urbonaviciene@rspt.lt. 
3. Konkurso organizavimo nuostatai skelbiami Raseinių rajono švietimo pagalbos tarnybos interneto puslapyje www.rspt.lt
II. KONKURSO TIKSLAS IR UŽDAVINIAI
4. Konkurso tikslas – ugdyti tautiškumo dvasią, supažindinant su advento laikotarpio simbolio – vainiko  – atsiradimo istorija ir advento laikotarpio papročiais ir tradicijomis. 
5. Konkurso uždaviniai : 
5.1. skatinti veikti, bendrauti, bendradarbiauti su savo bendraamžiais ir suaugusiais, kartu plėtojant vaikų emocinę, socialinę, kultūrinę patirtį; 
5.2. lavinti meninį skonį, vaizduotę, saviraišką. 
III. KONKURSO SĄLYGOS
6. Konkurse gali dalyvauti Raseinių rajono bendrojo ugdymo įstaigų priešmokyklinio ugdymo grupių vaikai ir 1-4 klasių mokiniai. 
7. Konkursas vyks  2026 m. lapkričio 30 d. – gruodžio 2 d.
8. Konkursui vienas autorius gali pateikti vieną darbą. Iš vienos klasės gali būti pateikti ne daugiau, kaip trys darbai. 
9. Darbai pristatomi nuo 2026 m. lapkričio 30 d. iki gruodžio 2 d. 15.00 val. (darbus prašome pristatyti tik nurodytomis dienomis).
10. Autorius,  pateikdamas darbą konkursui, sutinka, kad jo asmeniniai duomenys būtų naudojami tiek, kiek tai būtina šių nuostatų reikalavimams vykdyti. Darbai autoriams nebus gražinami. Konkursui pasibaigus, visi darbai bus padovanoti.
11. Dalyvių sąrašą su mokytojų pavardėmis ir kontaktiniais telefonais (žr. priedą) 
siųsti el. p.  r.aginskiene@saltiniomokykla.lt.
12. Vainikų gamybai gali būti panaudojamos ir netradicinės medžiagos, pvz. vainiko pagrindui nebūtina naudoti eglės šakeles, šieną, šiaudus. 
13. Kūrybiniai darbai bus patalpinti Raseinių rajono švietimo pagalbos tarnybos interneto svetainėje www.rspt.lt ir Facebook paskyroje. Visi darbai bus eksponuojami virtualioje parodoje laikantis asmens duomenų apsaugos reikalavimų (nenurodant autoriaus vardo, pavardės, ugdymo įstaigos). 
IV. DARBŲ VERTINIMAS IR APDOVANOJIMAS
14. Darbų vertinimo kriterijai: 
14.1. meniškumas, 
14.2. tvarkingumas, 
14.3. originalumas. 
15. Bus skiriamos 5 apdovanojimo grupės: 
15.1. priešmokyklinio ugdymo grupės vaikai, 
15.2. pirmų klasių mokiniai, 
15.3. antrų klasių mokiniai, 
15.4. trečių klasių mokiniai, 
15.5. ketvirtų klasių mokiniai. 
16. Konkurso laureatai bus apdovanoti Raseinių rajono švietimo pagalbos tarnybos diplomais. 
17. Mokytojams, ruošusiems mokinius šiam Konkursui, bus išduota Raseinių rajono švietimo pagalbos tarnybos pažyma. Pažyma bus pateikta per dokumentų valdymo sistemą Kontora.
18. Dalyvaudami Viktorinoje-konkurse, dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (mokytojų, vaikų vardus, pavardes, ugdymo įstaigos pavadinimą) Viktorinos-konkurso vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.

RASEINIŲ RAJONO BENDROJO UGDYMO ĮSTAIGŲ PRIEŠMOKYKLINIO UGDYMO GRUPIŲ VAIKŲ IR 1-4 KLASIŲ MOKINIŲ ADVENTO/KALĖDŲ VAINIKŲ KONKURSO „KETURIŲ ŽVAKIŲ PASAKA“ DALYVIO PARAIŠKA

